《东山招复古》
宋代·俞汝尚

闻道广文客，东来欲载书。
志勤甘淡薄，情旧免生疏。
野饭多无菜，溪羹或有鱼。
小心新买得，且遂带经锄。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。